cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.781
title: ประสิทธิภาพการบริหารจัดการหน่วยงานภาครัฐตามหลักธรรมาภิบาล: กรณีศึกษาจังหวัดสิงห์บุรี

description: งานวิจัยชิ้นนี้ มีวัตถุประสงค์เพื่อศึกษาประสิทธิภาพการบริหารจัดการหน่วยงานภาครัฐตามหลักธรรมาภิบาลผ่านเครื่องมือในการขับเคลื่อนนโยบายของรัฐ ประกอบไปด้วย ITA (Integrity and Transparency Assessment) และ PMQA (Public Sector Management Quality Award : PMQA) ที่หน่วยงานของรัฐใช้เป็นเครื่องมือในการวัดหลักเกณฑ์ ผ่านกรณีศึกษาจังหวัดสิงห์บุรี โดยใช้วิธีการวิจัยเชิงคุณภาพ ได้เก็บรวบรวมข้อมูลจากเอกสารที่เกี่ยวข้อง และข้อมูลจากการสัมภาษณ์ เพื่อทราบถึงบทบาทการบริหารจัดการองค์กรภาครัฐตามหลักธรรมาภิบาล เช่น หลักธรรมาภิบาลเข้ามาประยุกต์ใช้ในระบบการบริหารราชการภายในจังหวัด, แนวทางในการกำกับดูแล ความโปร่งใส สามารถตรวจสอบได้ ผลการศึกษาพบว่า เครื่องมือ ITA (Integrity and Transparency Assessment) และ PMQA (Public Sector Management Quality Award : PMQA) ในการบริหารงานในจังหวัดสิงห์บุรีเป็นการส่งเสริมให้หน่วยงานภาครัฐได้มีการยกระดับประสิทธิภาพในการบริหารจัดการโดยมีหลักเกณฑ์การประเมินเพื่อกำหนดเป้าหมายพัฒนาจังหวัดให้มีประสิทธิภาพอย่างเป็นรูปธรรม อีกทั้งยังเป็นการส่งเสริมให้ส่วนราชการในจังหวัดได้ตระหนักถึงเรื่องการประเมินคุณธรรมและความโปร่งใสและการพัฒนาคุณภาพการบริหารจัดการภาครัฐเพื่อเป็นกรอบแนวทางในการพัฒนา แต่อย่างไรก็ตามก็มีปัญหาอุปสรรคบางประการแต่ก็ได้มีการส่งเสริมเพื่อพัฒนาประสิทธิภาพให้ดียิ่งขึ้นต่อไป
DOI: 10.14457/tu.the.2023.782
title: ปัจจัยด้านความร่วมมือในเชิงพื้นที่กับการจัดการอุทกภัย: กรณีศึกษา เทศบาลเมืองเสนา จังหวัดพระนครศรีอยุธยา

description: การวิจัยครั้งนี้มีวัตถุประสงค์เพื่อศึกษาและอธิบายถึงกระบวนการในการจัดการอุทกภัยในเขตเทศบาลเมืองเสนา ศึกษาและวิเคราะห์ถึงปัจจัยด้านความร่วมมือที่มีผลต่อความสำเร็จในการจัดการกับปัญหาอุทกภัย ในปี พ.ศ. 2564 และเพื่อเป็นการถอดบทเรียนจากปัจจัยความสำเร็จของการจัดการกับปัญหาอุทกภัยของเทศบาลเมืองเสนา เพื่อนำไปเป็นข้อเสนอแนะสำหรับการนำไปปรับและประยุกต์ใช้กับพื้นที่ที่มีบริบทใกล้เคียงต่อไป การวิจัยครั้งนี้เป็นการวิจัยเชิงคุณภาพ โดยการใช้ข้อมูลเอกสาร การสังเกต และการสัมภาษณ์เชิงลึกในเรื่องที่เกี่ยวกับความร่วมมือในเชิงพื้นที่กับการจัดการอุทกภัย : กรณีศึกษาเทศบาลเมืองเสนา จังหวัดพระนครศรีอยุธยา ผลการศึกษาพบว่า 1. กระบวนการจัดการอุทกภัยในเทศบาลเมืองเสนา เทศบาลเมืองเสนาได้จัดทำแผนป้องกันและบรรเทาสาธารณภัย โดยกำหนดกรอบอัตราผู้ปฏิบัติงานและจัดประชุมเตรียมความพร้อมรับมือน้ำท่วมตั้งแต่ก่อนน้ำมา ในปี พ.ศ. 2564 เทศบาลเมืองเสนาได้ดำเนินการ 3 ขั้นตอนหลัก ในการป้องกันและแก้ไขปัญหาน้ำท่วม 1.1 ขั้นตอนการป้องกันและเตรียมความพร้อมรับมือน้ำท่วม การเฝ้าระวังและแจ้งเตือน การติดตามข่าวสารจากกรมอุตุนิยมวิทยา การสำรวจปริมาณน้ำและสภาพเขื่อน การประชุมวางแผนร่วมกับหน่วยงานที่เกี่ยวข้อง และการเพิ่มศักยภาพการระบายน้ำในพื้นที่ 1.2 ขั้นตอนการเตรียมความพร้อมรับมือน้ำท่วม (เมื่อน้ำมาถึง) การติดตั้งเครื่องสูบน้ำขนาดใหญ่ การทำคันดินและวางกระสอบทราย การประชุมรายงานสถานการณ์และปัญหาอุปสรรค 1.3 ขั้นตอนสำหรับการฟื้นฟูบูรณะหลังน้ำท่วม การย้ายคันดินและกระสอบทราย การทำความสะอาดและปรับสภาพภูมิทัศน์ การถอนเครื่องสูบน้ำ และการสำรวจความเสียหายเพื่อให้ความช่วยเหลือ 2. ปัจจัยที่ทำให้ทุกภาคส่วนเข้ามาร่วมมือกับเทศบาลเมืองเสนาในการป้องกันและแก้ไขอุทกภัย 2.1 การสนับสนุนจากภาครัฐ แม้ว่าเทศบาลเมืองเสนาจะมีข้อจำกัดในเรื่องทรัพยากร แต่ได้รับการสนับสนุนจากหน่วยงานต่าง ๆ เช่น เทศบาลตำบลเจ้าเจ็ด, สำนักงานป้องกันและบรรเทาสาธารณภัย, สำนักงานโยธาธิการและผังเมือง, เทศบาลเมืองอโยธยา, และองค์การบริหารส่วนจังหวัดพระนครศรีอยุธยา ปัจจัยที่ช่วยในการสนับสนุนได้แก่ ความสนิทสนมคุ้นเคยระหว่างผู้บริหารท้องถิ่น และหัวหน้าส่วนราชการ 2.2 การมีส่วนร่วมของภาคประชาชนและภาคเอกชน ความใกล้ชิดและความสัมพันธ์ ที่ดีระหว่างประชาชนและผู้บริหารท้องถิ่นทำให้การประสานงานเป็นไปอย่างราบรื่น ประชาชนให้ความช่วยเหลือด้านทรัพยากรคน และสนับสนุนอาหาร เครื่องดื่ม งบประมาณ ส่วนภาคเอกชน เช่น บริษัท เสนาสหนิยม จำกัด สนับสนุนเครื่องสูบน้ำเพื่อช่วยป้องกันอุทกภัย การร่วมมือและสนับสนุนจากหน่วยงานต่าง ๆ และภาคประชาชน ทำให้การป้องกันและแก้ไขอุทกภัยในเทศบาลเมืองเสนาเป็นไป อย่างมีประสิทธิภาพและประสบความสำเร็จ
DOI: 10.14457/tu.the.2023.783
title: ปัญหา อุปสรรคและการแทรกแซงในการปฏิบัติหน้าที่ของเจ้าหน้าที่ตำรวจ สายงานสอบสวนสถานีตำรวจในสังกัดตำรวจภูธรจังหวัดราชบุรี

description: การศึกษาครั้งนี้มีวัตถุประสงค์เพื่อศึกษาปัญหา อุปสรรคและการแทรกแซงในการปฏิบัติที่ของเจ้าหน้าที่ตำรวจสายงานสอบสวนสถานีตำรวจในสังกัดตำรวจภูธรจังหวัดราชบุรี และเพื่อศึกษาแนวทางการแก้ไขปัญหา อุปสรรคและการแทรกแซงในการปฏิบัติที่ของเจ้าหน้าที่ตำรวจสายงานสอบสวนสถานีตำรวจในสังกัดตำรวจภูธรจังหวัดราชบุรี โดยเป็นการเก็บรวบรวมข้อมูลโดยศึกษาจากเอกสารที่เกี่ยวข้อง และสัมภาษณ์แบบเจาะลึกกับ ผู้บังคับบัญชาของเจ้าหน้าที่ตำรวจสายงานสอบสวนสถานีตำรวจในสังกัดตำรวจภูธรจังหวัดราชบุรี จำนวน 16 คน เจ้าหน้าที่ตำรวจสายงานสอบสวนสถานีตำรวจในสังกัดตำรวจภูธรจังหวัดราชบุรี จำนวน 21 คน และประชาชนในพื้นที่จังหวัดราชบุรีที่เคยแจ้งความกับพนักงานสอบสวนในสังกัดตำรวจภูธรจังหวัดราชบุรี จำนวน 32 คน ผลการศึกษา พบว่า ปัญหา อุปสรรคในการปฏิบัติที่ของเจ้าหน้าที่ตำรวจสายงาน สอบสวนสถานีตำรวจในสังกัดตำรวจภูธรจังหวัดราชบุรี ที่สำคัญที่สุด คือ จำนวนพนักงานสอบสวนไม่สอดคล้องกับปริมาณคดี การขาดแรงจูงใจด้านค่าตอบแทนในการทำงาน การขาดงบประมาณ รวมถึงการขาดผู้เชี่ยวชาญมาสนับสนุนในการทำงาน ส่วนในด้านรูปแบบการแทรกแซงการปฏิบัติที่ของเจ้าหน้าที่ตำรวจสายงานสอบสวน พบว่าไม่มีการแทรกแซงทั้งจากผู้บังคับบัญชา จากระบบโครงสร้างหรือนักการเมือง สำหรับแนวทางการแก้ไขปัญหา อุปสรรคและการแทรกแซงในการปฏิบัติที่ของเจ้าหน้าที่ตำรวจสายงานสอบสวนสถานีตำรวจในสังกัดตำรวจภูธรจังหวัดราชบุรี ในด้านการกำหนดค่าตอบแทนให้เหมาะสม การเพิ่มจำนวนพนักงานสอบสวน และการสนับสนุนอุปกรณ์ให้เพียงพอต่อการปฏิบัติงาน ในด้านการเพิ่มบทบาทของอัยการ นักจิตวิทยา หรือ สังคมสงเคราะห์มาเข้าร่วมกระบวนการสอบสวนตั้งแต่ต้น
DOI: 10.14457/tu.the.2023.786
title: บทบาทของอาสาสมัครสาธารณสุขประจำหมู่บ้าน (อสม.) ต่องานสาธารณสุขท้องถิ่น: กรณีศึกษา องค์การบริหารส่วนตำบลหนองหัวโพ

description: การศึกษาเรื่องบทบาทของอาสาสมัครสาธารณสุขประจำหมู่บ้าน (อสม.) ต่องานสาธารณสุขท้องถิ่น กรณีศึกษา องค์การบริหารส่วนตำบลหนองหัวโพ มีวัตถุประสงค์ (1) เพื่อศึกษาบทบาทการทำหน้าที่ของอาสาสมัครสาธารณสุขประจำหมู่บ้าน ต่องานสาธารณสุขท้องถิ่น ขององค์การบริหารส่วนตำบลหนองหัวโพ (2) เพื่อศึกษาอุปสรรคการปฏิบัติงานของอาสาสมัครสาธารณสุขประจำหมู่บ้านต่องานสาธารณสุข องค์การบริหารส่วนตำบลหนองหัวโพ และ (3) เพื่อศึกษาแนวทางการเพิ่มศักยภาพการปฏิบัติงานของอาสมัครสาธารณสุขประจำหมู่บ้าน ต่องานสาธารณสุข องค์การบริหารส่วนตำบลหนองหัวโพ โดยใช้ระเบียบวิจัยเชิงคุณภาพ เก็บข้อมูลจากการสัมภาษณ์อาสาสมัครสาธารณสุขประจำหมู่บ้านในเขตพื้นที่รับผิดชอบขององค์การบริหารส่วนตำบลหนองหัวโพ ผลการศึกษาพบว่า อาสาสมัครสาธารณสุขประจำหมู่บ้านมีบทบาทการปฏิบัติหน้าที่ ด้านการส่งเสริมสุขภาพ ในการให้ความรู้ในการป้องกันโรค ทั้งโรคติดต่อและโรคไม่ติดต่อ ปฏิบัติหน้าที่ด้านการป้องกันโรค มีการตรวจคัดกรองโรคเบาหวาน โรคความดันโลหิตสูง ทำลายแหล่งเพาะพันธุ์ยุงลาย และฉีดวัคซีนป้องกันโรคพิษสุนัขบ้า ปฏิบัติหน้าที่ด้านการฟื้นฟูสุขภาพของผู้ป่วย โดยช่วยเหลือการอาบน้ำ ป้อนข้าว และจัดสภาพแวดล้อมให้เอื้อต่อการมีสุขภาพที่ดี และอาสาสมัครสาธารณสุขประจำหมู่บ้านมีบทบาทในการเป็นแกนนำในการดำเนินงานด้านสาธารณสุขในชุมชนโดยปฏิบัติงานร่วมกับองค์การบริหารส่วนตำบลหนองหัวโพ โดยการเสนอโครงการขอรับสนับสนุนงบประมาณการดำเนินงานตามแนวทางโครงการพระราชดำริด้านสาธารณสุข และร่วมเป็นคณะกรรมการกองทุนหลักประกันสุขภาพระดับท้องถิ่น และการปฏิบัติงานของอาสาสมัครสาธารณสุขประจำหมู่บ้านพบปัญหาและอุปสรรค ได้แก่ ประชาชนไม่เชื่อมั่น และไม่ให้ความร่วมมือในการปฏิบัติงานของอาสาสมัครสาธารณสุขประจำหมู่บ้าน อุปกรณ์ในการปฏิบัติงานมีไม่เพียงพอ และปัญหาจากตัวของอาสาสมัครสาธารณสุขประจำหมู่บ้านในเรื่องของสุขภาพร่างกาย และวัยที่สูงอายุ และยังรวมไปถึงปัญหาภายในชุมชนระหว่างผู้นำชุมชนกับอาสาสมัครสาธารณสุขประจำหมู่บ้าน
DOI: 10.15468/dl.x99urt
title: Occurrence Download

description: A dataset containing 990 species occurrences available in GBIF matching the query:
{
 "TaxonKey" : [
 "is Atelopus spumarius Cope, 1871"
 ]
}

 The dataset includes 990 records from 40 constituent datasets; see https://api.gbif.org/v1/occurrence/download/0020453-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.787
title: แนวคิดการพัฒนาการบริหารราชการท้องถิ่นกรุงเทพมหานครให้เหมาะสมกับสภาพการณ์ปัจจุบัน: กรณีการปรับโครงสร้างการบริหารราชการระดับเขต

description: กรุงเทพมหานครเป็นเมืองหลวงของประเทศมีขนาดใหญ่ระดับมหานคาร เป็นศูนย์กลางทางคมนาคมของประเทศในภูมิภาคแถบนี้ ปัจจุบันกรุงเทพมหานครมีความเจริญก้าวหน้าทุกด้านอย่างรวดเร็ว ตามมาด้วยปัญหาต่าง ๆ มากมาย เช่น จำนวนประชากรเพิ่มขึ้น การเดินทางเข้ามาท่องเที่ยวของชาวต่างชาติ การอพยพของประชากรเข้ามาประกอบอาชีพจากต่างจังหวัดเป็นจำนวนมาก การปลูกสร้างที่อยู่อาศัยอย่างไม่เป็นระเบียบ เกิดปัญหาน้ำท่วมขังขยะล้นเมือง การจราจรติดขัด การให้บริการประชาชนและการแก้ปัญหาเป็นไปอย่างไม่ทั่วถึงทันสถานการณ์ กรุงเทพมหานครมีสถานะเป็นการปกครองท้องถิ่นรูปแบบพิเศษ มีโครงสร้างการปกครองท้องถิ่นแบบชั้นเดียว บริหารราชการโดยผู้ว่าราชการกรุงเทพมหานครเพียงผู้เดียว ภายใต้การตรวจติดตามของสภากรุงเทพมหานคร กรุงเทพมหานครจัดตั้งขึ้นตามพระราชบัญญัติระเบียบบริหารราชการกรุงเทพมหานคร พ.ศ. 2528 เป็นเวลากว่า 38 ปี ยังไม่มีการปรับปรุงรูปแบบโครงสร้างการบริหารราชการแต่อย่างใด ในขณะที่ปัจจุบันกรุงเทพมหานครมีความเจริญก้าวหน้าและปัญหาต่าง ๆ เกิดขึ้นมากมาย รูปแบบโครงสร้างในปัจจุบันจึงไม่สอดคล้องกับสถานการณ์บ้านเมืองที่มีปัญหาต่าง ๆ ดังกล่าว สมควรต้องมีการปรับรูปแบบโครงสร้างใหม่ให้มีประสิทธิภาพยิ่งขึ้น การค้นคว้าวิจัยในฉบับนี้มีวัตถุประสงค์เพื่อหารูปแบบโครงสร้างของกรุงเทพมหานครและระดับเขตที่มีความเหมาะสมมากกว่ารูปแบบในปัจจุบัน โดยศึกษาค้นคว้าหาข้อมูลจากรูปแบบการปกครองท้องถิ่นทั่วไปและรูปแบบการปกครองท้องถิ่นมหานครของต่างประเทศ และภายในประเทศที่เคยมีผู้ศึกษาวิจัยไว้แล้ว นำมาปรับปรุงหารูปแบบที่เหมาะสมกับการบริหารราชการกรุงเทพมหานครในปัจจุบัน โดยเฉพาะอย่างยิ่งในระดับเขตปกครองซึ่งเป็นส่วนราชการระดับพื้นที่ที่มีหน้าที่ให้บริการประชาชนโดยตรง ผลจากการศึกษาค้นคว้าและสัมภาษณ์สอบถามผู้เกี่ยวข้องและประชาชนในพื้นที่ ผู้ศึกษาได้ นำข้อมูลจากการค้นคว้ามาออกแบบโครงสร้างการบริหารราชการกรุงเทพมหานครรูปแบบใหม่ โดยกำหนดให้กรุงเทพมหานครมีรูปแบบการบริหารราชการท้องถิ่นรูปแบบพิเศษแบบ 3 ชั้น ประกอบด้วยระดับกรุงเทพมหานคร ระดับนครเขต และระดับเขตปกครอง แต่ละระดับชั้นมีผู้บริหารและสภาท้องถิ่นที่มาจากการเลือกตั้งโดยตรงของประชาชนในท้องถิ่น และเปิดโอกาสให้ประชาชนเข้ามามีส่วนร่วมในการบริหารราชการแต่ละระดับ ผู้ศึกษาวิจัยค้นคว้าหวังเป็นอย่างยิ่งว่ารูปแบบโครงสร้างการบริหารราชการกรุงเทพมหานครรูปแบบใหม่นี้จะสามารถทำให้การบริหารราชการของกรุงเทพมหานครมีประสิทธิภาพมากยิ่งขึ้น
DOI: 10.14457/tu.the.2023.789
title: การประเมินผลโครงการอาหารกลางวันในโรงเรียนประถมศึกษา: กรณีศึกษา โรงเรียนบ้านท่าสะตือ ตำบลแก่งดินสอ อำเภอนาดี จังหวัดปราจีนบุรี

description: ในการศึกษา เรื่อง การประเมินผลโครงการอาหารกลางวันในโรงเรียนประถมศึกษา กรณีศึกษา โรงเรียนบ้านท่าสะตือ ตำบลแก่งดินสอ อำเภอนาดี จังหวัดปราจีนบุรี มีวัตถุประสงค์ (1) เพื่อประเมินผลสัมฤทธิ์ของโครงการอาหารกลางวันในโรงเรียนประถมศึกษา โดยการใช้แบบจำลอง CIPP Model มาประเมินผลโครงการ และ (2) เพื่อนำเสนอแนวทางในการพัฒนาการดำเนินงานแก่ผู้มีส่วนเกี่ยวข้องในโครงการต่อไปการวิจัยครั้งนี้เป็นการวิจัยเชิงคุณภาพ (Qualitative Research) โดยทำการเก็บข้อมูลจากเอกสาร และดำเนินการสัมภาษณ์ เชิงลึกกับ คือ ผู้อำนวยการโรงเรียนบ้านท่าสะตือ ครูผู้ดูแลโครงการอาหารกลางวันคณะกรรมการสถานศึกษาโรงเรียนบ้านท่าสะตือ เจ้าหน้าที่ผู้ดูแลโครงการอาหารกลางวันขององค์การบริหารส่วนตำบลแก่งดินสอ แม่ครัว นักเรียนโรงเรียนบ้านท่าสะตือ ผลการศึกษา พบว่า (1) การประเมินด้านบริบทสภาพแวดล้อมของโครงการ (Context Evaluation) พบว่า โครงการอาหารกลางวันในโรงเรียนประถมศึกษา นโยบายรัฐบาล และความต้องการของโรงเรียน มีความครอบคลุมและสอดคล้องระหว่างกัน ทั้งความต้องการที่จะให้นักเรียนทุกคนสามารถเข้าถึงอาหารกลางวันทุกมื้อได้อย่างเท่าเทียมกัน และอาหารกลางวันแต่ละมื้อมีความครบถ้วนของสารอาหารตามหลักโภชนาการ โดยมีการควบคุมดูแลของนักโภชนาการจากหน่วยงานภาครัฐเป็นผู้กำกับดูแล (2) การประเมินด้านปัจจัยนำเข้า (Input Evaluation) พบว่า ปัจจัยนำเข้า คือ ความพร้อมของบุคลากรและความพร้อมของทรัพยากร ยังไม่ครอบคลุมทั้งหมด โดยความพร้อมของบุคลากรนั้นพอเพียงต่อการดำเนินโครงการ แต่ในด้านความพร้อมของทรัพยากรนั้น ยังคงประสบปัญหาเนื่องจากความไม่ต่อเนื่องของงบประมาณที่ได้รับ แต่ในด้านความพร้อมของสถานที่ทั้งโรงอาหาร โรงครัว และอุปกรณ์ในการจัดทำอาหารถือว่ามีความพร้อมตามเกณฑ์ที่กระทรวงศึกษาธิการกำหนด (3) การประเมินกระบวนการ (Process Evaluation) พบว่า โครงการสามารถดำเนินการได้ตามแผนงาน ระยะเวลา และงบประมาณที่กำหนด แต่ส่วนของการเบิกจ่ายงบประมาณต่อการดำเนินโครงการมีประเด็นปัญหาเนื่องจากระยะเวลาในแผนงานกับระยะเวลาของการเบิกจ่ายจริงนั้นต่างรูปแบบกัน จึงเกิดรอยต่อของช่วงเวลาที่ส่งผลให้การดำเนินโครงการไม่ต่อเนื่อง และในด้านความร่วมมือระหว่างโรงเรียนและองค์กรปกครองส่วนท้องถิ่นมีการปฏิบัติงานและให้ความร่วมมือกันในการดำเนินงานตามโครงการได้ดี (4) การประเมินด้านผลผลิต (Product Evaluation) พบว่า การดำเนินโครงการสามารถบรรลุวัตถุประสงค์ของโครงการได้ทั้งหมด โดยนักเรียนทุกคนได้รับประทานอาหารกลางวันอย่างทั่วถึง ครบ 5 หมู่ตามหลักโภชนาการ และมีภาวะการเจริญเติบโตทางร่างกายเป็นไปตามเกณฑ์มาตรฐาน อีกทั้งบุคลากรที่เกี่ยวข้องและนักเรียนในโรงเรียนมีความพึงพอใจต่อโครงการเป็นอย่างยิ่ง เนื่องจากฐานะทางบ้านของนักเรียนบางส่วนไม่เพียงพอที่จะจัดหาอาหารกลางวันให้แก่ลูกหลานของตน โครงการอาหารกลางวันในโรงเรียนจึงช่วยแบ่งเบาภาระของผู้ปกครอง และสนับสนุนพัฒนาการทางร่างกายของนักเรียนให้มีการเจริญเติบโตเป็นไปตามเกณฑ์มาตรฐาน
DOI: 10.14457/tu.the.2023.790
title: ข้อเสนอเชิงนโยบายต่อการให้บริการจัดทำบัตรประจำตัวประชาชนนอกสถานที่: กรณีผู้ป่วยติดเตียง คนชรา และผู้พิการจนไม่สามารถเคลื่อนย้ายได้ และมีความจำเป็นที่จะต้องใช้บัตรประจำตัวประชาชนแสดงตนในกรณีเร่งด่วน

description: การศึกษานี้มีวัตถุประสงค์เพื่อเสนอแนวทางเชิงนโยบายในการปรับปรุงการให้บริการจัดทำบัตรประจำตัวประชาชนนอกสถานที่ สำหรับผู้ป่วยติดเตียง คนชรา และผู้พิการที่ไม่สามารถเคลื่อนย้ายได้และมีความจำเป็นที่จะต้องใช้บัตรประจำตัวประชาชนแสดงตนในกรณีเร่งด่วน ซึ่งเป็นการศึกษาวิจัยเชิงคุณภาพ โดยได้เก็บรวบรวมข้อมูลเบื้องต้นจากเอกสารและการสัมภาษณ์ผู้เกี่ยวข้องในการจัดทำบัตรประจำตัวประชาชนนอกสถานที่ และผู้ป่วยติดเตียง คนชรา และผู้พิการจำนวนรวมทั้งสิ้น 150 คน จากนั้นวิเคราะห์ข้อมูลและสังเคราะห์ออกมาเป็นแนวทางการปรับปรุงการให้บริการ ซึ่งผลการศึกษาเห็นได้ว่าการให้บริการดังกล่าวยังมีปัญหาในด้านจำนวนอุปกรณ์ กระบวนการ และการประสานงานระหว่างหน่วยงาน ดังนั้นข้อเสนอแนะเชิงนโยบายจึงประกอบด้วยการปรับปรุงกระบวนการทำงานให้มีความรวดเร็วและมีประสิทธิภาพมากยิ่งขึ้น การเพิ่มความร่วมมือระหว่างหน่วยงานที่เกี่ยวข้อง และการใช้เทคโนโลยีเพื่อสนับสนุนการดำเนินงานตามแนวทางประเทศไทย 4.0 ผ่านแนวทางเลือก ดังนี้ แนวทางเลือกที่ 1 ให้มีการเพิ่มจำนวนชุดบริการจัดทำบัตรเคลื่อนที่ ในการออกบริการจัดทำบัตรประจำตัวประชาชนนอกสถานที่ ให้แก่ศูนย์บริหารการทะเบียนภาค สาขาจังหวัด อีกศูนย์ละ 1 เครื่อง ทั่วประเทศ แนวทางเลือกที่ 2 ให้มีการเพิ่มจำนวนชุดบริการจัดทำบัตรเคลื่อนที่ ให้กับแต่ละสถานที่เปิดให้บริการจัดทำบัตรประจำตัวประชาชน ตามกฎกระทรวง ฉบับที่ 18 (พ.ศ. 2542) และฉบับแก้ไขเพิ่มเติม ออกตามความในพระราชบัญญัติบัตรประจำตัวประชาชน พ.ศ. 2526 แห่งละ 1 ชุด โดยการกำหนดวันเวลาออกให้บริการ ให้สามารถบริหารจัดการได้ด้วยตนเอง แนวทางเลือกที่ 3 ให้เพิ่มช่องทางการยื่นคำร้องผ่าน ThaID ซึ่งมีการให้บริการในงานทะเบียนในปัจจุบัน ผ่านการเชื่อมโยงกับฐานข้อมูลบริหารการทะเบียนที่มีอยู่แล้ว ซึ่งเป็นส่วนที่ระบบหลังบ้านสามารถดำเนินการเองได้ ควบคู่ไปกับส่วนที่ให้พนักงานเจ้าหน้าที่เป็นผู้อนุญาต เพื่อรวบรวมแบบคำร้องฯ ผ่านระบบ เพื่อดำเนินการเสนอผู้ว่าราชการจังหวัดอนุมัติต่อไป สรุปผลการวิจัยได้ว่าการปรับปรุงการให้บริการจัดทำบัตรประจำตัวประชาชนนอกสถานที่สามารถทำได้โดยการปรับกระบวนการทำงาน การเพิ่มการประสานงานระหว่างหน่วยงาน และการใช้เทคโนโลยีเพื่อสนับสนุนการดำเนินงาน ซึ่งจะช่วยลดขั้นตอนและเพิ่มความสะดวกในการให้บริการแก่ผู้ป่วยติดเตียง คนชรา และผู้พิการได้อย่างมีประสิทธิภาพ
DOI: 10.14457/tu.the.2023.791
title: ธรรมาภิบาลกับประสิทธิผลในการปฏิบัติงานของบุคลากร: กรณีศึกษา องค์การบริหารส่วนจังหวัดเพชรบุรี

description: การวิจัยนี้มีวัตถุประสงค์เพื่อศึกษาปัจจัยส่วนบุคคลที่ส่งผลต่อระดับธรรมาภิบาลของบุคลากรในองค์การบริหารส่วนจังหวัดเพชรบุรี และ เพื่อศึกษาความสัมพันธ์ระหว่างระดับธรรมาภิบาลกับระดับประสิทธิผลในการปฏิบัติงานของบุคลากรในองค์การบริหารส่วนจังหวัดเพชรบุรี เป็นการวิจัยเชิงปริมาณ เก็บข้อมูลบุคลากรในองค์การบริหารส่วนจังหวัดเพชรบุรี จำนวน 113 คน ผลการศึกษาพบว่า 1) ปัจจัยส่วนบุคคลของบุคลากรในองค์การบริหารส่วนจังหวัดเพชรบุรี ที่แตกต่างกัน มีระดับความคิดเห็นต่อธรรมาภิบาลในการปฏิบัติงานที่ไม่แตกต่างกัน 2) ธรรมาภิบาลในการปฏิบัติงานมีอิทธิพลต่อประสิทธิผลในการปฏิบัติงานของบุคลากรในองค์การบริหารส่วนจังหวัดเพชรบุรี พบว่า (1) หลักคุณธรรม ส่งผลต่อด้านผลิตภาพของบุคคล ด้านผลการปฏิบัติงาน และ ด้านการขาดงาน (2) ด้านความสำเร็จในงาน ส่งผลต่อด้านการย้ายเข้าออก (3) หลักความคุ้มค่า ส่งผลต่อด้านทัศนคติของบุคคล และ (4) หลักความโปร่งใส ส่งผลต่อด้านความเครียด
DOI: 10.14457/tu.the.2023.792
title: ความสุขในการทำงานที่ส่งผลต่อประสิทธิผลในการปฏิบัติงาน: กรณีศึกษา เจ้าหน้าที่เทศบาลตำบลบางละมุง

description: การวิจัยนี้มีวัตถุประสงค์เพื่อศึกษาระดับความสุขในการทำงานและประสิทธิผลในการปฏิบัติงาน เพื่อศึกษาปัจจัยส่วนบุคคลและปัจจัยจูงใจที่ส่งผลต่อระดับความสุขในการทำงาน และเพื่อศึกษา อิทธิพลของความสุขในการทำงานต่อประสิทธิผลในการปฏิบัติงาน ของเจ้าหน้าที่เทศบาลตำบลบางละมุง เป็นการวิจัยเชิงปริมาณ (Quantitative Research) ใช้แบบสอบถามเป็นเครื่องมือการวิจัย กลุ่มตัวอย่างคือเจ้าหน้าที่เทศบาลตำบลบางละมุง จำนวน 128 คน ผลการศึกษาพบว่า (1) ระดับความสุขในการทำงานและปัจจัยสูงใจ และประสิทธิผลในการปฏิบัติงานของเจ้าหน้าที่เทศบาลตำบลบางละมุง อยู่ในระดับมาก (2) ปัจจัยส่วนบุคคล คือ พบว่า เพศ อายุงาน และรายได้เฉลี่ยต่อเดือน ที่แตกต่างกันมีระดับความเห็นในภาพรวมที่ไม่แตกต่าง และ (3) ด้านความก้าวหน้าในอาชีพ มีอิทธิพลต่อประสิทธิผลในการปฏิบัติงาน ด้านผลการปฏิบัติงาน ด้านการขาดงาน และด้านความเครียดมากที่สุด ในขณะที่ด้านความสำเร็จในงาน มีอิทธิพลต่อประสิทธิผลในการปฏิบัติงานด้านผลิตภาพของบุคคลมากที่สุด ด้านการเป็นที่ยอมรับ มีอิทธิพลต่อประสิทธิผลในการปฏิบัติงานด้านการย้ายเข้าออกมากที่สุด และด้านลักษณะงานที่สร้างสรรค์และท้าทาย มีอิทธิพลต่อประสิทธิผลในการปฏิบัติงานด้านทัศนคติของบุคคลมากที่สุด
DOI: 10.14457/tu.the.2023.793
title: การครองอำนาจนำในความสัมพันธ์ระหว่างประเทศ: กรณีศึกษาจากโครงการ BRI ของจีนที่มีต่อศรีลังกา

description: การวิจัยนี้มีวัตถุประสงค์เพื่อศึกษากระบวนการการครองครองอำนาจนำของจีนในศรีลังกาโดยผ่านโครงการ BRI และเพื่อศึกษาจุดกำเนิดของการแสวงหาอำนาจนำของจีนในความสัมพันธ์ระหว่างประเทศ โดยใช้วิธีการวิจัยเชิงคุณภาพ ด้วยการวิเคราะห์จากเอกสารและข้อมูลที่เกี่ยวข้อง จากการศึกษาพบว่า จีนได้โน้มนำให้ศรีลังกาเข้ามาร่วมลงทุนในโครงการ BRI ผ่านนโยบายการทูตกับดักหนี้ และชี้ให้เห็นว่าทั้งสองฝ่ายจะได้รับประโยชน์ร่วมกัน โดยไม่คำนึงถึงศักยภาพในการชำระหนี้ของศรีลังกา อีกทั้งยังพบว่าการเปลี่ยนแปลงจากโครงสร้างทางเศรษฐกิจแบบสังคมนิยมในยุคเหมาเจ๋อตงไปสู่โครงสร้างทางเศรษฐกิจแบบทุนนิยมในยุคเติ้งเสี่ยวผิงจนถึงสีจิ้นผิง คือปัจจัยสำคัญที่ส่งผลให้จีนก้าวมาสู่การแสวงหาอำนาจในความสัมพันธ์ระหว่างประเทศ
DOI: 10.14457/tu.the.2023.794
title: ข้อเสนอเชิงนโยบายเพื่อพัฒนาระบบการแจ้งความออนไลน์ของสำนักงานตำรวจแห่งชาติ เขตปทุมวัน: กรณีศึกษา คดีการหลอกลงทุนออนไลน์

description: การวิจัยครั้งนี้มีวัตถุประสงค์ (1) เพื่อศึกษาการบริหารจัดการของระบบการแจ้งความออนไลน์ของสำนักงานตำรวจแห่งชาติเขตปทุมวัน กรณีศึกษา คดีการหลอกลงทุนออนไลน์ (2) เพื่อศึกษาปัญหาระบบการแจ้งความออนไลน์ของสำนักงานตำรวจแห่งชาติ เขตปทุมวัน กรณีศึกษา คดีการหลอกลงทุนออนไลน์ และ (3) เพื่อเสนอเชิงนโยบายเพื่อพัฒนาระบบการแจ้งความออนไลน์ของสำนักงานตำรวจแห่งชาติ เขตปทุมวัน กรณีศึกษา คดีการหลอกลงทุนออนไลน์ เป็นการศึกษาในรูปแบบเชิงเอกสาร และวิจัยเชิงคุณภาพ โดยการสัมภาษณ์ประชาชนที่เคยมีประวัติแจ้งความออนไลน์ คดีการหลอกลงทุนออนไลน์ของสำนักงานตำรวจแห่งชาติ เขตปทุมวัน จำนวน 25 คน และข้าราชการตำรวจที่มีหน้าที่รับผิดชอบระบบการแจ้งความออนไลน์ของสำนักงานตำรวจแห่งชาติ เขตปทุมวัน จำนวน 8 คน ผลการศึกษา พบว่า การบริหารงานเกี่ยวกับการดำเนินการคดีการหลอกลงทุนออนไลน์ ในส่วนของสำนักงานตำรวจ ในพื้นที่เขตปทุมวัน ในพื้นที่ทั้ง 3 สถานี (สถานีตำรวจนครบาลปทุมวัน สถานีตำรวจนครบาลลุมพินี และสถานีตำรวจรถไฟนพวงศ์) จะมีขั้นตอนในการรับเรื่องคดีความออนไลน์ คล้ายกัน ส่วนการบริหารบุคลากร จะมีจำนวนพนักงานสอบสวนที่ทำงานด้านคดีออนไลน์ มีจำนวนไม่เพียงพอ และจะได้งบประมาณมา 2 ทาง คือ งบประมาณรายจ่ายประจำปี ที่ทางส่วนกลางจัดสรรงบประมาณมาให้ และเงินกองทุนเพื่อการสืบสวนและสอบสวนคดีอาญา โดยทั้ง 2 งบประมาณ จะใช้เพื่ออำนวยความสะดวกในการสืบสวนคดี โดยไม่มีการแบ่งแยกว่าเป็นคดีประเภทอะไร ส่วนประสิทธิภาพของระบบการแจ้งความออนไลน์ ถือว่ามีประสิทธิภาพสูง และ ในด้านการประสานงานทั้งกับสถาบันการเงิน หรือ การประสานงานระหว่างหน่วยงานภายใต้การดูแลของสำนักงานตำรวจแห่งชาติ เป็นไปด้วยดี สำหรับปัญหาระบบการแจ้งความออนไลน์ คือ (1) ปัญหาเกี่ยวกับระบบการแจ้งความออนไลน์ (2) ปัญหาด้านความไม่ไว้วางใจในระบบการแจ้งความออนไลน์ (3) ปัญหาด้านความล่าช้าในการดำเนินคดี (4) ปัญหาด้านการรวบรวมพยานหลักฐานของพนักงานสอบสวน (5) ปัญหาด้านการขาดผู้เชี่ยวชาญด้านเทคโนโลยีประจำสำนักงานตำรวจในพื้นที่ มีข้อเสนอ คือ การจัดตั้งศูนย์ปราบปรามอาชญากรรมทางเทคโนโลยีสารสนเทศ ประจำจังหวัด ซึ่งจะทำให้การทำงานสืบสวนสอบสวนคดีออนไลน์ต่าง ๆ มีความสะดวกมากขึ้น โดยศูนย์รับแจ้งความออนไลน์ ฯ จะมีการรวบรวมคดีที่เกี่ยวข้องกับคดีออนไลน์ทั้งหมดมาดำเนินการสืบสวนสอบสวนที่ ศูนย์รับแจ้งความออนไลน์ ซึ่งภายในศูนย์จะมีพนักงานสอบสวนที่เป็นตัวแทนจากสำนักงานตำรวจในพื้นที่อย่างน้อย 1 คน และมีพนักงานตำรวจที่มีความเชี่ยวชาญด้านเทคโนโลยี มีความเชี่ยวชาญด้านการสืบหาพยานอิเล็กทรอนิกส์ต่าง ๆ อย่างน้อย 3 – 5 คน โดยศูนย์รับแจ้งความทางออนไลน์จะถือเป็นแหล่งรวบรวมข้อมูลให้กับผู้เสียหายได้มาติดตามผลของคดี ซึ่งจะง่ายต่อผู้เสียหายและประชาชน อีกทั้ง ศูนย์รับแจ้งความออนไลน์จะมีสิทธิพิเศษในการขอข้อมูลที่เกี่ยวข้องกับคดี ผ่านการออกกฎหมายพิเศษสำหรับศูนย์แห่งนี้ที่มีอำนาจให้สถาบันการเงินส่งข้อมูลให้กับทางศูนย์ได้โดยตรง เป็นต้น
DOI: 10.14457/tu.the.2023.795
title: บทบาทด้านการรักษาความสงบเรียบร้อยของกำนัน ผู้ใหญ่บ้าน ในเขตชุมชนเมือง: กรณีศึกษา อำเภอเมืองนนทบุรี จังหวัดนนทบุรี

description: การศึกษาเรื่องบทบาทด้านการรักษาความสงบเรียบร้อยของกำนัน ผู้ใหญ่บ้าน ในเขตชุมชนเมือง กรณีศึกษา: อำเภอเมืองนนทบุรี จังหวัดนนทบุรี กฎหมายที่กระทรวงมหาดไทยกำหนดโดยเฉพาะพระราชบัญญัติลักษณะปกครองท้องที่ พ.ศ. 2457 ศึกษาการปรับตัวกับสถานการณ์ที่มีการขยายตัวของเมืองอย่างรวดเร็วทำให้กำนัน ผู้ใหญ่บ้านในพื้นที่จึงต้องมีการปรับตัวรับมือกับความเปลี่ยนแปลงแต่ยังคงไว้ซึ่งบทบาทและหน้าที่ตามที่กฎหมายได้กำหนไว้ และศึกษาปัญหาและอุปสรรคในการทำงานของกำนัน ผู้ใหญ่บ้าน รวมถึงภัยคุกคามในพื้นที่ที่อาจส่งผลกระทบต่อการปฏิบัติหน้าที่ของเจ้าหน้าที่ฝ่ายปกครองด้วย ผลการศึกษาพบว่า บทบาทด้านการรักษาความสงบเรียบร้อย ในเขตชุมชนเมืองของ กำนัน ผู้ใหญ่บ้านมีหน้าที่หลักในการดูแลรักษาความสงบในชุมชน ส่วนใหญ่ไม่พบอุปสรรคในการทำงานแต่พบความแตกต่างในรูปแบบการทำงานระหว่างชุมชนดั้งเดิมในพื้นที่ กับชุมชนที่เป็นหมู่บ้านสร้างใหม่แต่ยังสามารถควบคุมดูแลประชาชนในพื้นที่ให้ปฏิบัติตามกฎหมายได้บทบาทด้านการสร้างความสมานฉันท์ และความสามัคคีให้เกิดขึ้นในหมู่บ้านของกำนัน ผู้ใหญ่บ้าน ในเขตชุมชนเมือง จะพบว่าบทบาทในส่วนนี้ลดลงจากในอดีต แต่บทบาทด้านการไกล่เกลี่ยประนีประนอมข้อพิพาทของประชาชนของกำนัน ผู้ใหญ่บ้าน ในเขตชุมชนเมือง กลับพบว่ามีความสำคัญเพิ่มมากขึ้นส่วนปัญหาในการทำงานในการรักษาความสงบเรียบร้อยของชุมชนของกำนัน ผู้ใหญ่บ้าน ในเขตชุมชนเมือง จะพบว่า มีปัญหาใหญ่ 4 ด้าน คือ ปัญหาด้านอุปกรณ์การทำงาน ปัญหาด้านค่าเสี่ยงภัย/ค่าเงินชดเชยกรณีบาดเจ็บจากการปฏิบัติหน้าที่ ในการทำงานด้านการดูแลรักษาความสงบเรียบร้อยในชุมชน ปัญหาการขาดทักษะการป้องกันตนเองในสถานการณ์ฉุกเฉินที่ส่งผลต่อความปลอดภัยต่อตนเอง และ กำนัน ผู้ใหญ่บ้าน ขาดทักษะการไกล่เกลี่ยและความรู้ทางด้านกฎหมายทำให้บางครั้งประสิทธิภาพการทำงานของกำนันผู้ใหญ่บ้านจะไม่เป็นไปตามที่ประชาชนในพื้นที่คาดหวัง
DOI: 10.15468/dl.97bv6c
title: Occurrence Download

description: A dataset containing 73 species occurrences available in GBIF matching the query:
{
 "and" : [
 "TaxonKey is Isopora crateriformis (Gardiner, 1898)",
 "HasCoordinate is true",
 "HasGeospatialIssue is false"
 ]
}

 The dataset includes 73 records from 10 constituent datasets; see https://api.gbif.org/v1/occurrence/download/0020454-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.3jsae3
title: Occurrence Download

description: A dataset containing 114 species occurrences available in GBIF matching the query:
{
 "and" : [
 "CoordinateUncertaintyInMeters 0.0-1000.0",
 "HasCoordinate is true",
 "HasGeospatialIssue is false",
 "OccurrenceStatus is Present",
 "TaxonKey is Phthorimaea operculella (Zeller, 1873)"
 ]
}

 The dataset includes 114 records from 13 constituent datasets; see https://api.gbif.org/v1/occurrence/download/0020455-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.r7gw4d
title: Occurrence Download

description: A dataset containing 111791 species occurrences available in GBIF matching the query:
{
 "and" : [
 "TaxonKey is Rosa canina L.",
 "HasGeospatialIssue is false",
 "HasCoordinate is true",
 "OccurrenceStatus is Present",
 "Year is greater than or equal to 2010",
 "BasisOfRecord is Human Observation",
 {
 "or" : [
 "CoordinateUncertaintyInMeters is less than 10000",
 "CoordinateUncertaintyInMeters is null"
 ]
 }
 ]
}

 The dataset includes 111791 records from 1721 constituent datasets; see https://api.gbif.org/v1/occurrence/download/0020451-240906103802322/datasets/export for details.
 
Data from some individual datasets included in this download may be licensed under less restrictive terms.